钦定古今图书集成/理学汇编/经籍典/第153卷 > 朱子全书二 > 《邶柏舟》
## 钦定古今图书集成/理学汇编/经籍典/第153卷 > 朱子全书二 > 《邶柏舟》

问：“‘汎彼柏舟，亦汎其流’，注作比义。看来与‘关关雎鸠，
在河之洲’亦无异，彼何以为兴？”曰：“他下面便说淑女，
见得是因彼兴此。此诗才说《柏舟》，下面更无贴意，见
得其义是比。”

器之问：“‘静言思之，不能奋飞’，似犹未有和平意。”曰：“‘也
只是如此说，无过当处。既有可怨之事，亦须还他有
怨底意思，终不成只如平时，却与土木相似！只看舜
之号泣旻天’，更有甚于此者。喜怒哀乐，但发之不过
其则耳，亦岂可无！圣贤处忧患，只要不失其正。如《绿
衣》言：‘我思古人，实获我心’，这般意思却又分外好。”〈以上
语类二条〉